สรุปบทความเรื่อง FACELIFT ดึงหน้า บอกลาริ้วรอย ให้หน่อย
ในยุคปัจจุบันที่การทําศัลยกรรมตกแต่งใบหน้า เพื่อความงามเกิดขึ้นอย่างแพร่หลาย ผู้ที่กังวลใจใน ปัญหาเรื่องความหย่อนคล้อยและริ้วรอยแห่งวัยต่างก็มี ทางเลือกในการเข้ารับบริการจากสถานเสริมความงาม และสถานบริการทางการแพทย์ที่หลากหลาย ง่ายดาย และสะดวกมากขึ้น คอลัมน์บอกเล่าก้าวทันหมอฉบับนี้ จึงมีเรื่องราวของการทํา Facelift และข้อพึงระวังที่จะมาเล่าสู่กันฟังโดยศัลยแพทย์ตกแต่งผู้เชี่ยวชาญแห่ง โรงพยาบาลจุฬาลงกรณ์
รศ.นพ.นนท์ โรจน์วชิรนนท์ ศัลยแพทย์ตกแต่งประจําโรงพยาบาลจุฬาลงกรณ์ สภากาชาดไทย กล่าวว่า คําว่า Facelift นั้นหากแปลให้ถูกต้อง คือ “ยกหน้า” แต่คนไทยเรียกว่า “ดึงหน้า” จนกลายเป็นคําเรียกติดปากและใช้กันจนเป็นทางการไปแล้ว ทั้งนี้ ศัลยกรรมดึงหน้ามีวัตถุประสงค์เพื่อแก้ไข อาการหย่อนยานของใบหน้าและลําคอ ทําให้ดูอ่อนเยาว์ขึ้น
ในการทํา Facelift นั้น เราพิจารณาใบหน้าได้เป็น 3 ส่วน ได้แก่
1. ส่วนบน คือการยกคิ้วและหน้าผาก
2. ส่วนกลาง คือการแก้ไขการหย่อนตัวของแก้ม ร่องน้ําตา และร่องแก้ม
3. ส่วนล่าง คือการแก้ไขความหย่อนคล้อยบริเวณมุมปาก แก้มส่วนล่าง และใต้คาง หรือที่เราเรียกกันว่า เหนียง นั่นเอง
ซึ่งการทํา Facelift สามารถแก้ไขได้ทั้ง 3 ส่วน หรือเฉพาะส่วนใดส่วนหนึ่งที่เป็นปัญหาก็ได้ ทั้งนี้ริ้วรอยและความหย่อนคล้อยที่เป็นปัญหาและสร้างความกังวลใจนั้น อาจเกิดจากการขยับของใบหน้าตามการแสดงออกทางอารมณ์ การเปลี่ยนแปลงตามอายุที่มากขึ้น การหย่อนคล้อยตามแรงโน้มถ่วงของโลก โดยผู้เข้ารับบริการ Facelift มักจะมีอายุตั้งแต่ 40 ปี ขึ้นไป ซึ่งคนวัยนี้จะเริ่มเกิดปัญหา ที่บริเวณใบหน้าส่วนบน นั่นคือริ้วรอยบนหน้าผากและรอบดวงตา เป็นอันดับแรก
Faceift คือการยกหน้า แต่คนไทยเรียกว่าดึงหน้า ทั้งนี้ ศัลยกรรมดึงหน้ามีวัตถุประสงค์เพื่อแก้ไข อาการหย่อนยานของใบหน้าและลําคอ ทําให้ดูอ่อนเยาว์ขึ้น โดยพิจารณาใบหน้า เป็น 3 ส่วน ได้แก่ 
1. ส่วนบน คือการยกคิ้วและหน้าผาก 
2. ส่วนกลาง คือการแก้ไขการหย่อนตัวของแก้ม ร่องน้ําตา และร่องแก้ม
3. ส่วนล่าง คือการแก้ไขความหย่อนคล้อยบริเวณมุมปาก แก้มส่วนล่าง และใต้คาง หรือเหนียง
ผู้เข้ารับบริการ Facelift มักจะมีอายุตั้งแต่ 40 ปี ขึ้นไป ซึ่งคนวัยนี้จะเริ่มเกิดปัญหา ที่บริเวณใบหน้าส่วนบน นั่นคือริ้วรอยบนหน้าผากและรอบดวงตา เป็นอันดับแรก
14.ผิวหนัง Dermatology,8.ศัลยศาสตร์ (ศัลยศาสตร์) - Surgery